laion/Wikipedia-Exotic huggingface dataset:
פאנאתנאיה

הפאנאתנאיה (ביוונית: Παναθήναια, בלטינית: Panathenaica) היה הפסטיבל העתיק והחשוב ביותר באתונה העתיקה ואחד החגים החשובים ביותר ביוון כולה. הוא היה החג שבו הפגינה אתונה, ומאוחר יותר האימפריה האתונאית, את עוצמתה מול יוון כולה. הפסטיבל התקיים כל שנה בחודש הראשון של השנה האטית אשר נקרא הקטומאיון (Ἑκατομβαιών). אחת לארבע שנים הפסטיבל נחוג בצורה מפוארת יותר ונקרא הפאנאתנאיה הגדולה. הפסטיבל נחוג בין ה-24 ל-29 בחודש הקטומביון (יוני-יולי). הוא נוסד לפי המסורת, על ידי ארכתאוס (Erechtheus), מלכה הקדום של אתונה, כחגיגות דתיות מלוות במרוץ מרכבות ותחרויות רכיבה, לכבודה של האלה אתנה פוליאס מגינת העיר. לפי פלוטרכוס, תסאוס שינה את שם הפסטיבל מאתנאיה לפאנאתנאיה, לאחר שאיחד את אתונה והיישובים סביב לה לפוליס אחת, וקבע את הפסטיבל כחג משותף לכולם. הפסטיבל עבר שינוי משמעותי בתקופת שלטונו של פייסיסטראטוס (566 לפנה"ס). למרוץ המרכבות ותחרויות הרכיבה התווספו תחרויות ספורט - המשחקים הפאן-אתנאיים, כנראה בגלל רצונו של פיסיסטרטוס לייצר מקבילה איונית שתתחרה במשחקים האולימפיים הדורים. הפאנאתנאיה במתכונתה הישנה נחגגה מדי שנה כפאנאתנאיה הקטנה והמקומית, ואחת לארבע שנים נחוגה הפאנאתנאיה הגדולה - ברוב עם והדר. פריקלס הוסיף לפאנאתנאיה תחרויות מוזיקה והקים את האודיאון - מבנה קונצרטים, במיוחד למטרה זו. מתקופתו ואילך, כללו התחרויות בפאנאתנאיה תחרויות מוזיקה, תחרויות ספורט ותחרויות רכיבה לסוגיהן (שלא היו במשחקים האולימפיים). המנצח בתחרויות המוזיקה במקום הראשון זכה בכתר מזהב, והמנצחים בתחרויות הספורט עוטרו בזרים מעלי זית מהעצים המקודשים באתונה וכדי שמן מאותם עצים. כדים רבים כאלה נמצאו בחפירות, על צידם האחד תמונת אתנה ובצידם השני תמונת הספורט שבו זכו בפרס. הטקס הדתי נחגג בפאר רב. האימפריה האתונאית כולה תרמה את חלקה לקורבן הגדול - הֶקָטוֹמְבֶּה (hekatómbē) קורבן מסורתי בטקס דתי חגיגי במיוחד, שבו זובחים לאלים 100 בני בקר. כל מושבה וכל עיר חסות שלחה משלחת ובהמות לקורבן. ביום הגדול של המשתה (ה-28 להקטומביון), התקיימה תהלוכה גדולה ובה השתתפו הכוהנים ועוזריהם, פרשים, נציגים מכל רחבי האימפריה, ותושבים מאתיקה כולה לרבות נשים (חריג בנוף האירועים הציבוריים ביוון העתיקה). בתהלוכה נישא הפֶּפְּלוֹס (peplos), גלימת השרד החדשה של האלה, הגלימה המפוארת הייתה בצבע הזעפרן (כתום זהוב), והייתה מעוטרת בריקמת יד המתארת תמונות מהקרב בין האלים לענקים, בהשתתפות אתנה. היא נישאה על מתקן דמוי מפרש מתוח ברחובות העיר, אל מקדש הפרתנון באקרופוליס. הטקס הסתיים בהגשת הגלימה והקרבת הקורבן הגדול. בפרתנון, מקדשה של אתנה, אשר נבנה מחדש בתקופת פריקלס אחרי שנהרס על ידי הפרסים, הוצגה באפריז הפנימי, תמונה מרהיבה וצבעונית של תהלוכת הפאנאתנאיה ומשתתפיה השונים - תהלוכת החגיגה לאחר הניצחון של אתונה מנהיגת האימפריה היוונית החדשה. אריסטו, "מדינת האתונאים" אריסטו, תרגום: דוד אשרי, מדינת האתונאים, ירושלים: י"ל מגנס, תשס"ו, עמ' 40
צפרדע (סוג)

צפרדע (שם מדעי: Pelophylax) היא סוג במשפחת הצפרדעיים אשר בסדרת חסרי הזנב. בין המינים הידועים בסוג נמצאים צפרדע הנחלים (Pelophylax ridibundus) וצפרדע הבריכה (Pelophylax lessonae). מינים מסוג זה נפוצים על פני כל היבשות, למעט אנטארקטיקה. הצפרדעים מסוג צפרדע מאופיינות במותניים צרות ובעור חלק. הן מנתרות מצוינות, הודות לרגליהן הארוכות והרזות. בין אצבעות רגליהן האחוריות קיימים קרומי שחייה מאפשרים תנועה קלה וזריזה בסביבה מימית. הן בעלות שיניים, העוזרות להן להחזיק בטרף חלק. המינים בסוג זה חיים בעיקר במים, ולכן גם תזונתם מורכבת מחרקים, ביצי-דגים, דגים ודו-חיים אחרים. מרבית המינים בסוג זה מזדווגים בעונת האביב, כאשר הזכר משמיע קולות ייחודיים. הנקבות מטילות את הביצים בגושים, כאשר בכל הטלה מוטלות כ-20,000 ביצים לערך. מדיה וקבצים בנושא צפרדע בוויקישיתוף צפרדע, באתר ITIS (באנגלית) צפרדע, באתר NCBI (באנגלית) צפרדע, באתר האנציקלופדיה של החיים (באנגלית) צפרדע, באתר GBIF (באנגלית)
פרשת קובלנץ

פרשת קובלנץ היא השם שניתן לשערורייה שעוררו מספר שחקני נבחרת הנוער בכדורגל, בעת ששהו במחנה אימונים שנערך בעיר קובלנץ אשר בגרמניה, ב-1984. ראשית הפרשה בהיעלמותה של קופת צדקה (או קופה לטיפים, לפי גרסה אחרת) בצורת בקבוק מחדר האוכל של המלון המקומי, העלמות שהתגלתה מספר שעות לפני יציאת סגל הנבחרת בדרכם חזרה לישראל. לאחר בירור קצר החזירו שחקני הנבחרת את הכסף הגנוב, 150 מארק גרמני. מנהלי הנבחרת עשו מאמץ להעלים את הפרשה, אולם היא נחשפה בכל זאת בכלי התקשורת שבועיים לאחר מכן. שני שחקני הנבחרת אשר הודו בגנבה, מאיר חנוכה ואשר ששון, חשפו בתוך כך גם את מעשי חבריהם למשלחת, שכללו גנבת ציוד מחנויות ספורט, הימורים במשחקי קלפים ואף אירוח צעירה במשך יומיים באחד מחדרי המלון. השחקנים המעורבים בפרשה נענשו בחומרה: חנוכה, ששון, חי קרייס, שמואל שמואל ועופר דגמי הורחקו לצמיתות מנבחרות ישראל ולמספר חודשים מקבוצותיהם; הקפטן קובי בלדב, מאיר קדוש ושחר בראל הורחקו לשנה; אלון נתן, לביא קוזניצקי וליאור רוזנטל הורחקו על תנאי לשנה. בעקבות הרחקתו מהנבחרת לצמיתות וממשחקי הליגה ל-6 חודשים, עקר מאיר חנוכה לדנמרק, שם התדרדר לשימוש בסמים. לאחר מספר שנים שב לישראל ופנה לגמילה. מאמן נבחרת הנוער, דרור קשטן, הודח מתפקידו בגלל הפרשה. אייל לוי, רון עמיקם, אליפות ישראל באיוולת, באתר nrg‏, 12 באוקטובר 2005 גידי ליפקין, "הבאנו קשטן עליכם", עיתון תל אביב דוד לביא, קובלנץ: הלקח נלמד, מעריב, 19 בדצמבר 1986 "סגר את עצמו בשירותים": מה קרה לריבלין לפני הזכייה הראשונה של בית"ר בגביע?, סרטון בערוץ "כאן | חדשות - תאגיד השידור הישראלי", באתר יוטיוב (אורך: 11:56) גולן בר יוסף, אולימפית: גם משה סיני על הכוונת, באתר ynet, 20 בנובמבר 2000
פיג'ו 406

פיג'ו 406 (בצרפתית: Peugeot 406) היא מכונית משפחתית גדולה מתוצרת יצרן הרכב הצרפתי פיג'ו, שיוצרה משנת 1995 ועד 2003. הרכב יוצר בדגמים: סדאן (4 דלתות), סטיישן (5 דלתות) ודגם שתי דלתות קופה שעוצב בסדנה האיטלקית פינינפארינה. דגם ה-405 קדם ל-406, ובסוף הייצור ב-2004, הדגם הוחלף על ידי ה-407. ה-406 מבוסס על המרכב של סיטרואן קסנטיה שהוצג שנתיים קודם, אך ללא המערכת ההידרופנאומטית המתוחכמת, ובעל עיצוב שונה וארבע דלתות לעומת חמש בקסנטיה. מעל 1.5 מיליון כלי רכב מדגם זה נמכרו ברחבי העולם. בשוק הרכב האירופי הדגמים בעלי מנועי הדיזל היו מאוד פופולריים, וה-406 היה לאחד הדגמים הנמכרים ביותר בקטגוריה זאת. בשוק הישראלי גרסת הדיזל הייתה פחות פופולרית. בשנים הראשונות נאסר לייבא רכב פרטי עם מנוע דיזל, וכן שילוב של מנוע דיזל עם תיבה אוטומטית (AL4) הוצע רק ב-2001. בסך הכול יוצרו 1,667,364 יחידות מדגם זה. SL - דגם ברמת גימור בסיסית. SR - ברמת גימור הכוללת אבזור עשיר. ST - דגם כולל אבזור חשמלי מקובל, חישוקי סגסוגת, ABS וכריות אוויר. SV - רמת גימור מפוארת עם אופציה לריפודי עור. ה-406 סופקה עם מגוון רחב של מנועים, מנועים שנמצאים בכמה מאחיותיה לבית פיג'ו-סיטרואן. 1.6 4 צילינדרים בטור - 90 כ"ס 1.8 ליטר 4 צילינדרים בטור - 110 כ"ס 2.0 ליטר 4 צילינדרים בטור - 136 כ"ס 2.0 ליטר מוגדש טורבו, 4 צילינדרים בטור - 150 כ"ס 2.2 ליטר 4 צילינדרים בטור - 150 כ"ס 3.0 ליטר ES9 V6 - 190 bhp and 210 כ"ס 1.9 L דיזל I4 - 1.9 ליטר טורבו דיזל I4 - 92 כ"ס 2.0 ליטר דיזל HDi I4 - 90 bhp and 110 כ"ס 2.1 ליטר turbodiesel I4 - 110 כ"ס 2.2 ליטר דיזל HDi I4 - 135 כ"ס ה-406 כיכבה בסדרת סרטי הקולנוע הצרפתית "טקסי" (TAXI) בשלושת הסרטים הראשונים ובסרט הרביעי בסדרה הופיעה מחליפתה, ה-407. ה-406 הופיעה גם במרדף בסוף הסרט רונין מ-1998. מדיה וקבצים בנושא פיג'ו 406 בוויקישיתוף . Peugeot's offical website with pictures of concept cars. Website is in French. Peugeot 406 Coupé Club Website Enthusiast website about the 406 Coupé with the history and specs of the various models Online resource about the Pininfarina Peugeot 406 Coupe
דגל הרפובליקה הטורקית של צפון קפריסין

דגל הרפובליקה הטורקית של צפון קפריסין אומץ ב-7 במרץ 1984. הדגל מהווה למעשה היפוך צבעיו של דגל טורקיה - סהר וכוכב אדומים על רקע לבן, בתוספת שני פסים אדומים מאוזנים בראשו ובתחתיתו. סמל הרפובליקה הטורקית של צפון קפריסין מדיה וקבצים בנושא דגל הרפובליקה הטורקית של צפון קפריסין בוויקישיתוף דגל הרפובליקה הטורקית של צפון קפריסין, באתר דגלי העולם (באנגלית) ערך זה הוא קצרמר בנושא סמלים ובנושא קפריסין. אתם מוזמנים לתרום לוויקיפדיה ולהרחיב אותו.
ג'ל וורטון

ג'ל וורטון הוא הרקמה הפנימית דמוית הג'לטין של חבל הטבור העוטפת את וריד הטבור ושני עורקי הטבור שבחבל ומגינה עליהם. הרקמה מכילה שומן, סיבי קולגן וחלבונים שונים. הרקמה נקראת על שם האנטומיסט האנגלי תומאס וורטון (1673-1614), אשר היה הראשון לתאר את הרקמה בספרו Adenographia, or "The Description of the Glands of the Entire Body", שפורסם לראשונה ב-1656. פגיעה חוזרת ברקמה גורמת להיצרות של חבל הטבור, אשר עלולה לגרום להפרעה באספקת הדם לעובר. פגיעה כזו עשויה להיגרם על ידי פיתולים בחבל הטבור הנוצרים כתוצאה מתנועות העובר. ניתן לשלול הפרעה בזרימת הדם בכלי הדם הטבוריים באמצעות בדיקות אולטרה סאונד חוזרות. בדיקות אלו, המבוססות על אפקט דופלר, מציגות את מהירות זרימת הדם. הרקמה עשירה בתאי גזע איכותיים וקלים (יחסית) למניפולציה אך קשים להפרדה מהרקמה. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
Korn (אלבום)

קורן (Korn) הוא האלבום הראשון של הלהקה קורן. הוא נחשב לאלבום הנו מטאל הראשון בהיסטוריה. עד היום האלבום נמכר בכ-6 מיליון עותקים בכל העולם, מתוכם כ-2,700,000 בארצות הברית. האלבום, ביחד עם האלבום "Follow the Leader", נחשב לאבן הפינה של הנו מטאל. הוא השפיע על יצירתם של להקות רבות כמו סטטיק איקס, לימפ ביזקיט, לינקין פארק, קואל צ'מבר, משין הד, אדאמה, אוונסנס ועוד. מבחינה מוזיקלית, סגנון האלבום הוא שילוב של הבי מטאל עם נגיעות של היפ הופ, Pאנק ו-Fאנק. אמנם סגנונות אלה הועתקו מלהקות אחרות, אך האלבום כולל גם אלמנטים ייחודיים לקורן, כמו שירת הסקאט המהירה (למשל בשיר "Ball Tongue") ושימוש בחמת חלילים (למשל בשיר "Shoots and Ladders") שהפכו סמליים ללהקה. רוב מילות השירים נכתבו על ידי ג'ונתן דייוויס ומבוססות על חייו. הבולטים מביניהם הם השירים "Faget", שנכתב על חוויותיו של דייוויס מבית הספר, ו-"Daddy", שנכתב על הטרדה מינית לה היה קורבן מידי שכן או קרוב משפחה (ולא אביו, כפי ששוגים לחשוב). Blind – 4:19 Ball Tongue – 4:29 Need To – 4:01 Clown – 4:37 Divine – 2:51 Faget – 5:49 Shoots and Ladders – 5:22 Predictable – 4:32 Fake – 4:51 Lies – 3:22 Helmet in the Bush – 4:02 Daddy – 17:31 השיר Daddy מסתיים לאחר 9:30 דקות. לאחר חמש דקות של דממה, בנקודה 14:04, מתחיל דיאלוג בין גבר לאישה המתווכחים על מנוע של מכונית. לפי השמועה הדיאלוג נמצא בתוך קלטת, שאותה מצא המפיק רוס רובינסון, באולפן ההקלטות שבו הקליטו את האלבום הראשון. חברי הלהקה חשבו שמחובתם להכניסו לאלבום כשיר חבוי. מידע על האלבום Korn באתר MusicBrainz מידע על האלבום Korn באתר AllMusic האלבום Korn באתר Discogs האלבום Korn באתר ספוטיפיי ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
הצבים

הצבים (באנגלית: The Turtles) הייתה להקת רוק אמריקאית מהעיר לוס אנג'לס שפעלה בשנות ה-60 של המאה ה-20. הלהקה הוקמה בשנת 1961 על ידי מארק וולמן והווארד קאילן ששמו המקורי היה הווארד קפלן. בהתחלה הם קראו לעצמם The Nightriders ולאחר מכן The Crossfires ותחת השם הזה הקליטו ב-1963 שלושה סינגלים שלא נכנסו למצעד. בשנת 1965 הם שינו את שמם ללהקת הצבים ובתחילת דרכם התרכזו בעיקר בלהיטי פולק רוק. הלהיט הראשון שלהם, It Ain’t Me Babe של בוב דילן, הגיע למקום השמיני במצעד האמריקאי ושני הלהיטים הבאים היו של פי. אף. סלואן וזכו להצלחה בינונית בלבד. באלבום הראשון שלהם הקליטו הצבים להיט נוסף של פי. אף. סלואן Eve Of Destruction שהפך ללהיט ענק בביצוע של בארי מקגווייר (אנ'). שנת 1966 הייתה לא מוצלחת מבחינת הלהקה, שהחליפה סגנון בשנת 1967. בתחילת השנה הם הקליטו שיר של בונר וגורדון מלהקת הקוסמים. הלהיט Happy Together כבש את פסגת המצעד האמריקאי והפך אותם ללהקה מפורסמת. She’d Rather Be With Me, הלהיט הקצבי שבא בעקבותיו הגיע למקום השלישי בארצות הברית והצליח מאוד גם במצעד הבריטי. בשנת 1968 החלו וולמן וקאילן לנגן מוזיקה ניסיונית וחברת התקליטים החלה לרטון. והתוצאה - הלהיט Elinore שהגיע למקום השישי ואחריו שיר ישן של להקת הבירדס עוד לפני שהתפרסמו - You showed me שגם הוא הגיע למקום השישי. המשך דרכה של הלהקה היה בסימן ירידה. בשנת 1969 הפיק להם ריי דייוויס מהקינקס את האלבום Turtle soup שבקושי הצליח. בשנת 1970, לאחר שסירבו להשלים לחברת התקליטים את האלבום Shell Shock בהפקת ג'רי יסטר, הצבים התפרקו (האלבום הלא גמור יצא ב-1984 ונכשל). וולמן וקאילן הצטרפו ללהקת The Mothers Of Invention של פרנק זאפה, והחל מ-1972 הופיעו כצמד Flo and Eddie. בשנת 1992 השיר Elinore זכה לגרסה עברית בביצועה של להקת אור כשדים. את המילים לגרסה העברית, אלימור, כתב סולן הלהקה, רונן בן-טל והוא מופיע באלבום הלהקה אחד מול אחד. 1963 – Out of Control – (יצא בזמן שהלהקה נקראה The Crossfires. שיר הנושא של אלבום זה נכלל בפסקול הסרט פוקס פייר משנת 1996). 1965 - It Ain’t Me Babe 1966 - You Baby 1967 - Happy Together 1968 - The Turtles Present the Battle of the Bands 1969 - Turtle Soup 1969 – Wooden Head It ain’t me babe #8US 09/65 Let me be #29US 11/65 You baby #20US 03/66 Grim reaper of love #81US 06/66 Outside chance 09/66 Can I get to know you better #89US 11/66 Happy together #1US #12UK 03/67 She’d rather be with me #3US #4UK 06/67 You know what I mean #12US 09/67 She’s my girl #14US 12/67 Sound asleep #57US 03/68 The story of rock and roll #48US 07/68 Elinore / Surfer Dan #6US #7UK 11/68 You showed me #6US 03/69 You don’t have to walk in the rain #51US 07/69 Love in the city #91US 10/69 Lady-O #78US 12/69 Who would ever think that I Would Marry Margaret 02/70 Is it any wonder 04/70 Eve of destruction #100US 06/70 Me about you 09/70 מדיה וקבצים בנושא הצבים בוויקישיתוף אתר האינטרנט הרשמי של הצבים (באנגלית) הצבים, ברשת החברתית פייסבוק הצבים, ברשת החברתית אקס (טוויטר) הצבים, במסד הנתונים הקולנועיים IMDb (באנגלית) הצבים, באתר אפל מיוזיק (באנגלית) הצבים, באתר ספוטיפיי הצבים, באתר Last.fm (באנגלית) הצבים, באתר AllMusic (באנגלית) הצבים, באתר MusicBrainz (באנגלית) הצבים, באתר דיזר הצבים, באתר Discogs (באנגלית) הצבים, באתר Songkick (באנגלית) הצבים, באתר DNCI הצבים, באתר בילבורד (באנגלית) הצבים, באתר אנציקלופדיה בריטניקה (באנגלית)
Falling Into Infinity

Falling Into Infinity הוא אלבומה השישי של להקת הפרוג מטאל דרים ת'יאטר (רביעי מבין אלבומי האולפן), שיצא לאור בשנת 1997 בידי חברת EastWest, ואלבום האולפן היחיד של הקלידן דרק שריניאן עם הלהקה. במקור, חברי הלהקה כתבו בשביל האלבום מספיק חומר שיספיק לשני דיסקים, אך חברת התקליטים לא אישרה זאת. עד היום דרים ת'יאטר שרים כמה שירים שהייתה אמורה להיות להם יותר חשיפה בהופעות למיניהן, כמו למשל Raise the knife בהופעת 20 השנה שלהם, Score. ג'יימס לאברי - שירה ג'ון מיונג - באס ג'ון פטרוצ'י - גיטרה ושירה מייק פורטנוי - תופים ושירה דרק שריניאן - קלידן מידע על האלבום Falling Into Infinity באתר MusicBrainz מידע על האלבום Falling Into Infinity באתר AllMusic האלבום Falling Into Infinity באתר Discogs האלבום Falling Into Infinity באתר ספוטיפיי מילות השירים באלבום ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
שורשי העשב

שורשי העשב (באנגלית: The Grass Roots) הייתה להקת רוק אמריקאית שמקורה בלוס אנג'לס ופעלה בשנות ה-60 וה-70 של המאה ה-20. הלהקה הוקמה ב-1965 על ידי מחברי הלהיטים פי. אף. סלואן וסטיב ברי שביקשו לשיר שירי פולק רוק אך מבלי להזדהות בשמותיהם. הלהיט הראשון שהשניים הקליטו היה Where Were You When I Needed You שהושמע ברדיו בלוס אנג'לס. כתוצאה מההשמעות התחיל ביקוש ללהקה, אך למעשה היא לא הייתה קיימת. לכן סלואן ניסה לגייס חברים נוספים שירכיבו את "שורשי העשב". הוא מצא בסן פרנסיסקו את להקת The Bedouins. איתם הקליטו סלואן וברי, תחת השם "שורשי העשב", את השיר Mr. Jones ‏(Ballad of a thin man) של בוב דילן. השיר לא נחל הצלחה. סלואן וברי פרקו את האיחוד וחזרו ללוס אנג'לס. במהלך שנת 1966 שורשי העשב למעשה לא התקיימה. לקראת סוף השנה הגיע לחברת התקליטים דמו של להקת The 13th Floor מלוס אנג'לס שכללה את וורן אנטנר, קריד בראטון, רוב גריל וריק קונס. חברי הלהקה גויסו והפכו להיות שורשי העשב. הלהיט הראשון שהקליטו, היה להיט איטלקי של להקה אנגלית בשם "הרוקס" - Let’s live for today שהגיע לעשרת הגדולים במצעד האמריקאי. לאחר שני להיטים מלודיים שזכו להצלחה בינונית, הקליטו שורשי העשב להיט רוק אוריינטלי בשם Feelings שלא הצליח. פי. אף. סלואן פירק את השותפות עם סטיב ברי ועזב לניו יורק. שורשי העשב בהפקת סטיב ברי חזרו לסגנון המוכר עם הלהיט המצליח ביותר שלהם Midnight confessions שהגיע למקום החמישי. בשנים הבאות המשיכו חברי הלהקה להוציא סינגלים שמדי פעם הגיעו לעשרים הגדולים, אבל החל משנת 1972 דעכו ובשנת 1975 התפרקו. Where were you when I needed you 07/66 Let’s live for today #75US 09/67 Feelings 04/68 Lovin’ things #738US 04/69 Leaving it all behind #36US 01/70 Temptation eyes 04/71 Move along #86US 07/72 Grass Roots 09/75 Mr. Jones (Ballad of a thin man) 10/65 Where were you when I needed you #28US 07/66 Only when you’re lonely #96US 09/66 Let’s live for today #8US 07/67 Things I should have said #23US 09/67 Wake up, wake up #68US 11/67 A melody for you 01/68 Feelings 03/68 Midnight confessions #5US 11/68 Bella Linda #28US 01/69 Lovin’ things #49US 03/69 The river is wide #31US 05/69 Wait a million years #15US 09/69 Heaven knows #24US 11/69 Walking through the country #44US 03/70 Baby hold on #35US 06/70 Come on and say it #61US 10/70 Temptation eyes #15US 04/71 Sooner or later #9US 07/71 Two divided by love #15US 11/71 Glory bound #34US 03/72 The runaway #39US 07/72 Anyway the wind blows 11/72 Love is what you make it #55US 03/73 Look but don’t touch 07/73 We can’t dance to your music #10/73 Mamacita #71US 09/75 אתר האינטרנט הרשמי של שורשי העשב שורשי העשב, במסד הנתונים הקולנועיים IMDb (באנגלית) שורשי העשב, באתר אפל מיוזיק (באנגלית) שורשי העשב, באתר ספוטיפיי שורשי העשב, באתר AllMusic (באנגלית) שורשי העשב, באתר MusicBrainz (באנגלית) שורשי העשב, באתר דיזר שורשי העשב, באתר Discogs (באנגלית) שורשי העשב, באתר Songkick (באנגלית) שורשי העשב, באתר בילבורד (באנגלית)
פרויקט הג'יבריש

פרויקט הג'יבריש, אלבום הבכורה של חיים צינוביץ', הוא אלבום הופעה ישראלי, ומכיל שירים אתניים בשפת הג'יבריש, בשילוב עם מוזיקת רוק. האלבום יצא לאור בעקבות מופע ג'יבריש מוצלח שבוצע בפסטיבל ערד בשנת 1992. האלבום נוצר, לדברי צינוביץ', "בשלב שהכאב היה גדול מהמילה הידועה, המוכרת". אורך האלבום הוא ארוך מהרגיל (75:23) כפי שמוסבר בגב האלבום: "השירים הובאו במתכונתם הארוכה מאחר שהיה לנו הרבה מה להגיד..." האלבום הוצא מחדש בשנת 2006. נדידת העמים הגדולה (6:51) מידבריות סהונקרי (5:25) האינקוויזיטור האחרון (6:03) פוליצי זינזוני (3:23) סוניה (משחק ל - 3 כבשים וחבל) (4:53) הסיפור על אניה (2:19) אניה (האחות העצובה של סוניה) (5:53) יתירה (7:02) צ'וקיה (7:17) לאהוב אותך בג'יבריש (4:14) ורק הים לבדו (6:23) יא צין צין (4:27) גנטה ביאלו (6:28) למה ג'יבריש? (4:28) כל המילים והלחנים: חיים צינוביץ', להוציא שירים 1,4,5 שהולחנו על ידי חיים צינוביץ' ואלן קנטרל. חיים צינוביץ' - שירה, גיטרה אקוסטית, שרשראות, טמבורין, עיבודים והפקה מוזיקלית. אבשלום כספי - קלידים ושירה, עיבוד נוסף. אודי הניס - גיטרה חשמלית ושירה, עיבוד נוסף. אלן קנטרל - גיטרה בס ושירה. גלן סמיט - תופים. אמין אלייב (משפחת אלייב) - נאורה ושירה. אריאל אלייב (משפחת אלייב) - אקורדיאון, דרבוקה ושירה. אלו אלייב (משפחת אלייב) - דויירה ושירה. רע ברנס - טימפני.
קדושין

האם התכוונתם ל... חופה וקידושין – מכלול טקסי הנישואין והלכותיהם על פי ההלכה ומנהגי ישראל קידושין – השלב בו חלה הזיקה ההלכתית בין האשה לבעלה, וחלה עליה איסור אשת איש שכדי להתירו יש צורך בגט, אך הם עדיין אינם נשואים גמורים ואסורים אחד לשני מסכת קידושין – המסכת האחרונה בסדר נשים, במשנה ובתלמוד, עוסקת בקידושין אישים הירש קדושין – צלם חובב יהודי ליטאי, פעל לאחר מלחמת העולם השנייה בארצות הברית והחליף את שמו לג'ורג' קדיש מקס קדושין – רב והוגה דעות קונסרבטיבי צ'ארלס קדושין – בנו, סוציולוג, ממייסדי תחום המחקר של רשתות חברתיות
Korn

האם התכוונתם ל... קורן (להקה) – להקת מטאל מפורסמת. Korn (אלבום) – אלבום שהופק על ידי הלהקה באותו השם.
רחוב בנק 40

רחוב בנק 40 (באנגלית: 40 Bank Street) הוא גורד שחקים המצוי ברציפי הרון באזור הדוקלנדס של רובע טאוור המלטס בלונדון שבאנגליה. גובהו של המבנה 153 מטרים, ובו 33 קומות. המבנה הושלם בשנת 2003 וכיום נמצא בשימוש משרד עורכי הדין סקאדן, ארפס, סלייט, מיג'ר ופלום (Skadden, Arps, Slate, Meagher & Flom), אחד ממשרדי עורכי הדין הגדולים בעולם. המבנה תוכנן על ידי משרדו של האדריכל הבריטי סזאר פלי. קנרי וורף גורדי שחקים בלונדון מדיה וקבצים בנושא רחוב בנק 40 בוויקישיתוף תיאור המבנה באתר emporis.com
מוזיאון סר ג'ון סואן

מוזיאון סר ג'ון סואן (באנגלית: Sir John Soane's Museum) או בקיצור מוזיאון סואן (באנגלית: Soane Museum) הוא מוזיאון לאוספיו של האדריכל הבריטי סר ג'ון סואן, בשכונת הולבורן במרכז לונדון שבאנגליה, בסמוך ללינקולנ'ז אין (אנ'). במוזיאון השוכן בביתו של סואן מוצגים בין היתר דגמים של מבנים שתכנן, ציורים של אמנים נודעים ובעיקר אוספיו הארכאולוגיים. סואן, אדריכל בריטי ידוע, החליט להקים את ביתו בצידו הצפוני של אזור לינקולנ'ז אין. לשם כך רכש סואן במהלך השנים שלושה בתים סמוכים, הרס אותם ובנה אותם מחדש. את בית מס' 12 ברחוב בנה בין השנים 1792–1794. מבנה זה הוא מבנה לבנים סטנדרטי המאפיינת את מבני התקופה. לאחר שמונה לפרופסור לארכיטקטורה באקדמיה המלכותית בשנת 1806, רכש סואן את השטח של בית מס' 13 הסמוך (בו נמצא כיום המוזיאון) ובנה אותו בשני שלבים, השלב הראשון בין השנים 1808–1809 והשני בשנת 1812. המבנה נועד להיות משרדו האישי ומשכן גם לאחר סיום הבנייה שב סואן שוב ושוב ושיפץ את תוכו של המבנה. בשנת 1823, בגיל 70, רכש סואן את המבנה מס' 14 ברחוב, הרסו ובנה במקום תוספת למוזיאון בין השנים 1823–1824 הכוללת גלריית תמונות. המוזיאון נוסד עוד בחייו של סואן, כהצעת חוק פרטית של הפרלמנט הבריטי. החוק, על פי האמור בו, נכנס לתוקפו לאחר מותו של סואן בשנת 1837. בהתאם לחוק, בית מספר 13 יישאר כפי שהיה בחייו של סואן. בסוף המאה ה-19 הורחב המוזיאון לכיוון בית מס' 12 המשמש היום את משרדי המוזיאון, ומכיל את ספריית המוזיאון, ומאז שנת 1995 גם גלריה לתערוכות מתחלפות. כיום משמש המוזיאון מרכז לאומי של בריטניה ללימודי ארכיטקטורה. בשנת 1997 רכש המוזיאון, באמצעות מענק של קרן הלוטו למען מורשת בריטניה (National Lottery Heritage Fund), את בית מס' 14. שיפוץ המבנה החל בשנת 2006, ועם סיום השיפוץ ישמש המבנה מרכז לימודי של המוזיאון. ייחודם של חדרי התצוגה המצויים בחלקו האחורי של המבנה הוא השימוש בתאורה עילית – רעיון שעלה בדעתו של סואן בעת שבה תכנן את חדרי בנק אנגליה. קירות חדרי התצוגה ניתנים להזזה ובכך מתאפשרת הצגת מספר רב של תמונות בו-זמנית, כאשר בכל פעם מועתק חלק מהתצוגה ממקומו. חדר ארוחת הבוקר בעל התקרה הקעורה ומרובת המראות השפיע רבות על מעצבי פנים מאותה תקופה בכל העולם. הספרייה בנויה בסגנון גותי ומעצבת בסגנון "פומפי". האוספים כוללים כ-30,000 איורים אדריכליים, יצירות אמנות, דגמים אדריכליים, פסלים נאו-קלאסיים מעשי ידי ג'ון פלקסמן, יצירות של ויליאם הוגארת', ובהן שמונה ציורים מסדרת "התקדמותה של יצאנית" (A Harlot's Progress), ציורים של ויליאם טרנר וג'ושוע ריינולדס וכן שלוש יצירות של קאנאלטו. במרתף המוזיאון מוצג הסרקופג של פרעה סתי הראשון שנתגלה על ידי ג'ובאני בלזוני. מדיה וקבצים בנושא מוזיאון סר ג'ון סואן בוויקישיתוף אתר האינטרנט הרשמי של מוזיאון סר ג'ון סואן מבחר תצלומים ורישומים מוזיאון סר ג'ון סואן, ברשת החברתית פייסבוק מוזיאון סר ג'ון סואן, ברשת החברתית אקס (טוויטר) מוזיאון סר ג'ון סואן, ברשת החברתית אינסטגרם מוזיאון סר ג'ון סואן, סרטונים בערוץ היוטיוב
ADABAS

ADABAS היא תוכנה לניהול מסדי נתונים בצורת רשימות מקושרות (Inverted Lists), שפותחה על ידי חברת Software AG. התוכנה הנפוצה בעיקר במחשבי מיינפריים. שמו של מסד הנתונים הוא קיצור של Adaptable Database System. הגרסה העיקרית של מסד הנתונים נקראת ADABAS C ומיועדת למחשבי מיינפריים. גרסה המיועדת למחשבי מערכות פתוחות הנקראת ADABAS D. במערכות פתוחות, ADABAS D הוא מסד נתונים טבלאי. ADABAS C במחשבי מיינפריים של IBM, היא הגרסה המוצלחת ביותר מבחינה מסחרית. בשיאה היה לה פלח שוק של יותר מ 5%. במשך הזמן גדל פלח השוק של במסד הנתונים DB2 במיינפריים על חשבון מסדי נתונים אחרים, ביניהם Adabas. הסיבות העיקריות לירידת פלח השוק של Adabas הן השליטה של חברת IBM בשוק מוצרי התוכנה למחשבי מיינפריים המיוצרים על ידה ושליטת הפרדיגמה של מסדי נתונים יחסיים בשוק מסד הנתונים. הביצועים של מסד הנתונים Adabas על מיינפריים הם טובים במיוחד במערכות בהיקפי תנועות גדולים. ל Adabas D פלח שוק קטן בגלל הקושי בתחרות מול מסדי נתונים נפוצים כמו Oracle Database. 1971 מסד הנתונים ADABAS נכתב בחברת Software AG הממוקמת בדרמשטט, גרמניה. 1972 נכתבת גרסה התומכת במספר רב של קבצים. 1973 נכתבת גרסה עבור מחשבי סימנס הנפוצים בשוק הגרמני. 1985 נכתבת גרסה עבור מחשבי DEC/VAX. 1988 נכתבת גרסה עבור מחשבי UNIX. 1994 מוכרז המוצר ADABAS D לאחר רכישת המוצר SQL-Datenbanksysteme. מסד הנתונים אינו מסד נתונים רלציוני, אלא בנוי במבנה של רשימות מקושרות. מבנה הרשומה אינו אטומי ואחד מהשדות יכול להכיל וקטור של ערכים (Multiple Value) או אפילו וקטור של מספר ערכים (Periodic Group). מסד הנתונים מורכב משלושה סוגי קבצים עיקריים: ASSO, DATA ו-WORK. קובצי ה DATA מאחסנים את הנתונים עצמם. קובצי ה-ASSO מאחסנים את הרשימות המקושרות המאפשרות גישה מהירה לנתונים. קובצי ה-WORK משמשים לחישובים, מיונים ושמירה על שלמות מסד הנתונים. למסד הנתונים סוג קבצים נוסף - קובצי PLOG שבהם נשמרים השינויים במסד הנתונים ומאפשרים התאוששות במקרה של תקלה, או שחזור לנקודת זמן מבוקשת. בשנת 2006 הודיעה החברה על גרסת ADABAS 2006 הכוללת רכיבים נוספים מלבד מסד הנתונים. חברת Software AG פיתחה סדרה של מוצרים העובדים בשיתוף עם מסד הנתונים שלה. המוצר הנפוץ ביותר הוא שפת תכנות הנקראת Natural. מוצרים עיקריים נוספים הם מוצר התווכה Entirex ומילון הנתונים Predict. בישראל הופץ ונתמך מסד הנתונים Adabas, כמו כל מוצרי התוכנה האחרים של Software AG על ידי חברת SPL. לאחר כמה עשרות שנים ש SPL ייצגה את Software AG, רכשה החברה הגרמנית את SPL, הנקראת היום Software AG ישראל. בישראל, למסד הנתונים Adabas במחשבי מיינפריים פלח שוק הגדול בהרבה מאשר בעולם. בשיאו הוא עבר את ה 50%. z/OS OS/390 BS2000 z/VM VSE/ESA OpenVMS DB2 IMS/DB z/OS Oracle Database IDMS Datacom/DB אתר האינטרנט הרשמי של ADABAS Software AG ,Adabas Database Management System, אתר חברת Software AG.